als_Latn dik_Latn sag_Latn
Jo të gjithë ishin të lumtur, kur Nokia vendosi të braktisë sistemin operativ MeeGo dhe të ndjekë rrugën e Microsoft. Si rezultat i kësaj një grup i inxhinierëve të Nokia-s krijuan Jolla, një kompani të re që do të krijonte telefonin e ri inteligjent të bazuar në Sailfish, pasuesin e MeeGo. Tani telefoni i tyre i parë ka dalë më në fund në treg.
Jolla do të prezantohet sot në një ngjarje të organizuar nga operatori finlandez DNA. Tani për tani, pajisja do të jetë në dispozicion vetëm në Finlandë, por disponueshmëria do të zgjerohet në vendet e tjera në të ardhmen.
Jolla përmban specifikime mesatare, duke përfshirë një procesor dual-core Qualcomm, 1GB RAM, 16GB memorie të brendshme, që mund të zgjerohet nëpërmjet kartës microSD dhe një ekran 4.5-inç me një rezolucion prej 960×540. Pajisja do të shitet e zhbllokuar për 399 euro.
Sistemi operativ Sailfish, një version i modernizuar i MeeGo, vjen me disa nga karakteristikat e tija më të rëndësishme, duke përfshirë edhe Swipe. Ekipi prapa Sailfish ka premtuar përditësime të shpeshta për ta përmirësuar vazhdimisht sistemin operativ.
Jolla, së bashku me Sailfish, duket një produkt interesant dhe mund të futet në tregun e madh të telefonave inteligjentë, por koha do ta tregojë, nëse Finlanda do të ketë një prodhues të ri të telefonave inteligjentë.
(Herë të lexuara: 379)
als_Latn als_Latn als_Latn als_Latn als_Latn als_Latn